《酬冯绛州早秋绛台感怀见寄》
唐代·权德舆

良牧闲无事，层台思眇然。六条萦印绶，三晋辨山川。

洗嫧讴谣合，开襟眺听偏。秋光连大卤，霁景下新田。

叶落径庭树，人归曲沃烟。武符颁美化，亥字访疑年。

经术推多识，卿曹亦累迁。斋祠常并冕，官品每差肩。

接部青丝骑，裁诗白露天。知音愧相访，商洛正闲眠。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。